Kaišiadorių partizanų koplyčia

Kaišiadorių partizanų koplyčia – Kaišiadorių miesto civilinėse kapinėse Lietuvos partizanų atminimui pastatyta koplyčia. Ji stovi kapinių centre, pagrindiniame take. Kapinės užima miestui priklausantį 3,8 ha sklypą.Kaišiadorių rajono kapinių sąrašas. 1. Kaišiadorių miesto civilinės kapinės kaisiadorys.lt
miniatiūra|200px|left|Koplyčios viduje (vaizdas į lubas)

Koplyčia skirta Kaišiadorių rajone gimusių ir 1944-1953 m. žuvusių Didžiosios Kovos apygardos partizanų atminimo pagerbimui.Partizanų koplyčia Kaišiadorių kapinėse turizmas.kaisiadorys.ltKaišiadorių kapinių Partizanų koplyčia pamatyklietuvoje.ltPartizanų koplyčia Kaišiadorių kapinėse manokrastas.lt Netoli kapinių, gretimame Kaišiadorėlių kaime, žvyrduobėse buvo užkasti 1947 m. kovo 3 d. sodyboje kaime tarp Kalvių ir Vilūnų žuvę devyni partizanai. Surastų žuvusių partizanų palaikai 1990 m. spalio 6 d. buvo palaidoti naujosiose kapinėse. Vėliau pradėta įgyvendinti idėja šioje vietoje pastatyti paminklą visiems Kaišiadorių rajono partizanams, tarp jų ir 1945 m. lapkričio mėn. Rumšiškių vls. Livintų kaime žuvusiam A rinktinės 1-ojo bataliono vadui Pranui Petkevičiui-Kariūnui, 1991 m. rugpjūčio 17 d. iš Žiežmarių žydų senųjų kapinių perkeltų 1947 m. vasario 4 d. Žiežmarių vls. Krasnasėlio kaime žuvusiems keturiems 3-iojo bataliono partizanams.Naujosios Kaišiadorių kapinės genocid.lt Koplyčios sienose įmontuotose juodo granito plokštėse įrašytos 358 partizanų pavardės. 

Koplyčios statybos vyko 1993-1998 m. Ji buvo statoma Lietuvos persitvarkymo sąjūdžio Kaišiadorių grupės ir Lietuvos politinių kalinių ir tremtinių sąjungos (LPKTS) Kaišiadorių skyriaus narių rūpesčiu. Naująją koplyčią 1998 m. rugpjūčio 23 d. pašventino buvęs politinis kalinys, Kaišiadorių vyskupijos kancleris, prelatas Jonas Jonys.  

Koplyčios projekto autoriai: architektas Stasys Petrauskas, keramikė Audronė Skarbaliūtė, vitražistas Kazimieras Morkūnas. 

 Taip pat skaitykite 

 Kartenos koplyčia bolševizmo aukoms
 Kryžkalnio koplyčia
 Merkinės partizanų koplyčia
 Utenos Švč. Mergelės Marijos Kankinių Karalienės koplyčia

 Šaltiniai 

 Nuorodos 

 Kaišiadorių rajono sakralas 

Kategorija:Kaišiadorių rajono koplyčios
Kategorija:Paminklai Lietuvos partizanams
Kategorija:Kaišiadorys